"تاخیل سازیشی" واسیطه‌سیله اوکراینا‌دان دونیا اؤلکه‌لرینه 17 میلیون تون تاخیل داشینیب".
بونو تورکیه-‌نین خاریجی ایشلر ناظیری مولود چاووش اوغلو رواندا‌لی همکاری وینسنت بیروتا ایله بیرلیکده کئچیردیگی مطبوعات کنفرانسیندا دئییب.
او بیلدیریب کی، تاخیل داشینما‌لاری زامانی کاسیب اؤلکه‌لر خصوصیله نظره آلینیر: "هم تورکیه پرزیدنتی رجب طیب اردوغان، هم ده روسیانین دؤولت باشچی‌سی ولادیمیر پوتین تاخیلین کاسیب اؤلکه‌لره، او جمله‌دن افریقایا داشینماسینی دستکلییرلر. عینی زاماندا گوبره داشینماسینا دا کؤمک ائدجییک".
خاطیرلاداق کی، اؤتن ایل ژوئن‌ین 22-ده اوکراینا، روسیا، تورکیه و بمت اوکراینا تاخیلی‌نین قارا دنیز واسیطه‌سیله صادراتی‌نین حیاتا کئچیریلمه‌سی ایله باغلی دؤرد طرف‌لی سازیش ایمضالانیب. تاخیل داشییان ایلک گمی آوقوستون 5-ده اودسا لیمانینی ترک ائدیب. اوکتبرین 29-دا روسیا حاکمیتی سواستوپول-دا قارا دنیز دونانماسینا هوجوم ادعاسی ایله "تاخیل سازیشی"ندن چیخدیغینی اعلان ائتمیشدی. لاکین تورکیه پرزیدنتی رجب طیب اردوغان "تاخیل دهلیزی"نین برپا اولوندوغونو بیان ائدیب و تورکیه-‌نین روسیا ایله دانیشیق‌لاری نتیجه‌سینده یئنی‌دن اوکراینانین صادراتی ثابیتلشیب.
